Au ich wett mich a dere Stell ganz härzlich für üche tolli Iisatz a dere Fasnacht bedanke! Es isch für mich es absoluts Highlight gsi, üch dörfe  z'dirigiere. Unvergässe bliibid die ufmerksame, glänzige Äugli, wo mich hinder dicke Bagge aagluegt hend, um au ja kei Iisatz z'verpasse. Au die gwaltige Wänd, wo da uf mich ine spield worde sind, hend jedes mal es Knischtere und Fröschtle uusglöst - bevor mich de es unbeschrieblichs Glücksgfühl durchströmd hed!